ალექსეი მილჩაკოვი

ალექსეი იურის ძე მილჩაკოვი (; დ. 30 აპრილი, 1991, სანქტ-პეტერბურგი, რუსეთი) — რუსი ნეონაცისტი, „ვაგნერის“ ჯგუფთან ასოცირებული „რუსიჩის“ ერთ-ერთი დამფუძნებელი და ლიდერი.  Radio Free Europe/Radio Liberty  2022 წლის მდგომარეობით სანქცირებულია ამერიკის შეერთებული შტატების, ევროკავშირის, დიდი ბრიტანეთის, კანადისა და სხვა ქვეყნების მიერ. მას უკავშირებენ არაერთ სასტიკ დანაშაულს, როგორც სირიაში, ისე უკრაინაში, Radio Free Europe/Radio Liberty  მათ შორის მამაკაცის სასიკვდილო ცემას, უროს გამოყენებით. მილჩაკოვს მოიხსენიებენ როგორც „რუსი ნეო-ნაცისტების დონბასში ბრძოლის სიმბოლოს“.

 ბიოგრაფია 
მილჩაკოვი სანქტ-პეტერბურგში დაიბადა.

 ცხოველის წამება 
მილჩაკოვმა საზოგადოების ყურადღება პირველად 2011 წელს მიიპყრო, როდესაც ონლაინ-სივრცეში გამოაქვეყნა ვიდეო სადაც აწამებდა ლეკვს, რომელსაც მოგვიანებით თავი მოაჭრა. სოციალურ ქსელში შეიქმნა პეტიცია რომელსაც ხელს 5000 ადამიანი აწერდა, ისინი მილჩაკოვის პასუხისგებაში მიცემას ითხოვდნენ. 
პირად VK ანგარიშზე მილჩაკოვი აკეთებდა მოწოდებებს უსახლკაროების, ბავშვებისა და ლეკვების მოკვლაზე.

 ომი დონბასში 
2014 წლიდან მილჩაკოვი იყო მოხალისე დონბასის ომში, მისივე თქმით „მოკვლის“ სურვილით. მისი სოციალური ქსელის პირად ანგარიშზე დაყრდნობით მილჩაკოვმა 2014 წლის ზაფხულში რუსეთის საიმპერიო ლეგიონის წვრთნების პროგრამის გავლის შემდეგ იან პეტროვსკისთან ერთად შექმნა „რუსიჩი“. აიდარის ბატალიონთან ბრძოლის პერიოდში მილჩაკოვი ფოტოსურათებში აქტიურად პოზირებდა დამწვარ, დაღუპულ უკრაინელ სამხედროებთან. ასევე ცნობილია, რომ მილჩაკოვi უკრაინელი ჯარისკაცების გვამების ყურებს აჭირდა და სახეზე სვასტიკას ახატავდა. 2015 წლისთვის ის უკვე სანქცირებული იყო ევროკავშირის, დიდი ბრიტანეთისა და კანადის მიერ. იყენებდა მეტსახელებს „ფრიცი“ და „სერბი“.

2020 წელს გადაღებულ ვიდეოში მილჩაკოვმა განაცხადა რომ „ნაცისტია“. 

2022 წლის აგვისტოში Nexta-მ Twitter-ზე გამოაქვეყნა ფოტოსურათი, სადაც ჩანდა რომ მილჩაკოვი უკრაინაში იმყოფება. გერმანიის დაზვერვის სამსახურის ინფორმაციით არსებობდა ვარაუდი მილჩაკოვის ომში დაშავების შესახებ.

სქოლიო

კატეგორია:დაბადებული 30 აპრილი
კატეგორია:დაბადებული 1991
კატეგორია:რუსი ნეო-ნაცისტები
კატეგორია:სამხედრო დამნაშავეები
კატეგორია:რუსი მკვლელები
კატეგორია:ცოცხალი ადამიანები